‘ซีไอเอ็มบี’ เจาะเอสเอ็มอีกู้ซ่อมโรงงาน
&nbsp;
21 ส.ค. 2554

โพสต์ทูเดย์ — ธนาคารซีไอเอ็มบี ให้เอสเอ็มอีกู้ซ่อมแซมโรงงาน 3 ปีแรก ดอก 5.5% ให้กู้สูงสุด 20 ล้าน 
นายสุรชัย จิตตรัตน์เสนีย์ รองกรรมการผู้จัดการใหญ่ สายธุรกิจขนาดกลางและขนาดย่อม ธนาคารซีไอเอ็มบี ไทย เปิดเผยว่า ได้ออกสินเชื่อเพื่อขยาย ซ่อมแซมปรับปรุงธุรกิจ อาคาร สำนักงาน โรงงานของผู้ประกอบการเอสเอ็มอี โดยได้จับมือร่วมกับบริษัท โฮมมาร์ท โฮมโซลูชั่น ผู้ให้คำปรึกษาและรับซ่อมแซมตกแต่ง ปล่อยกู้ 90% ของหลักประกัน โดยให้วงเงินกู้สูงสุด 20 ล้านบาท 
สำหรับดอกเบี้ยมี 2 แบบ คือ คงที่ 3 ปีแรก 5.5% หลังจากนั้นดอกเบี้ยเงินกู้ลูกค้าชั้นดี (เอ็มแอลอาร์) บวก 0.5% หรือแบบที่สอง อัตราดอกเบี้ยแบบลอยตัว 3 ปีแรก เอ็มแอลอาร์ ลบ 1% (5.5%) หลังจากนั้น เอ็มแอลอาร์บวก 0.5% (7%) 
พร้อมกันนั้น มีโปรโมชันคืนเงินโอนเข้าบัญชีเงินฝากออมทรัพย์สูงสุด 2 หมื่นบาทให้ลูกค้า โดยขึ้นอยู่กับวงเงินที่ได้รับอนุมัติ และถ้าลูกค้าใช้บริการสินเชื่อพร้อมทำประกันเจ้าของธุรกิจ จะลดดอกเบี้ยปีแรกให้อีก 0.25% คาดว่าช่วง 56 เดือนแรกจะมีความต้องการสินเชื่อดังกล่าว 50100 ล้านบาท 
นายสุรชัย กล่าวว่า ลูกค้ากลุ่มส่งออก อาหาร และอสังหาริมทรัพย์ขยายตัวได้ดี ซึ่งมีสัดส่วนลูกค้าส่งออกถึง 1 ใน 3 ของพอร์ตเอสเอ็มอีรวม คาดว่าครึ่งหลังของปีนี้การแข่งขันตลาดสินเชื่อเอสเอ็มอีจะรุนแรงขึ้นเพราะธนาคารต่างๆหันมาเจาะลูกค้ากลุ่มนี้กันมาก ส่วนธนาคารจะเน้นออกผลิตภัณฑ์ให้แตกต่าง แต่ไม่แข่งขันด้านราคา ผ่านมา 5 เดือนสินเชื่อเติบโต 1,4001,500 ล้านบาท คาดว่าสิ้นปีสินเชื่อเอสเอ็มอีคงค้างจะปิดที่ 1.5 หมื่นล้านบาทหรือเติบโต 2530% ด้านหนนี้เสียอยู่ที่ 56% ของพอร์ตสินเชื่อเอสเอ็มอี 
นายปรีดา กลิ่นเทศ กรรมการผู้จัดการ บริษัท โฮมมาร์ท โฮมโซลูชั่น กล่าวว่า มูลค่ารวมการซ่อมแซมและปรับปรุงอาคารสำนักงานเฉพาะในกรุงเทพฯ อยู่ที่ 5,000 ล้านบาทซึ่งผู้เล่นในตลาดยังไม่เห็นชัดเจนเพราะส่วนใหญ่ลูกค้าจะว่าจ้างผู้รับเหมา จึงคาดว่าบริษัทจะปล่อยกู้เพื่อซ่อมแซมได้ปีละ 50%